CELEX: C2005/082/62
Language: fi
Date: 2005-04-02 00:00:00
Title: Asia T-16/05: Viasat Broadcasting UK Ltd:n 20.1.2005 Euroopan yhteisöjen komissiota vastaan nostama kanne

2.4.2005   
            
            
               FI
            
            
               Euroopan unionin virallinen lehti
            
            
               C 82/33
            
         Viasat Broadcasting UK Ltd:n 20.1.2005 Euroopan yhteisöjen komissiota vastaan nostama kanne
   (Asia T-16/05)
   (2005/C 82/62)
   Oikeudenkäyntikieli: tanska
   Viasat Broadcasting UK Ltd, kotipaikka West Drayton (Yhdistynyt kuningaskunta), on nostanut 20.1.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on asianajaja Simon Evers Hjelmborg.
   Kantaja vaatii, että ensimmäisen oikeusasteen tuomioistuin:
   
               1.
            
            
               kumoaa komission TV2/DANMARK A/S:n pääomankorotuksesta 6.10.2004 tekemän päätöksen nro N 313/2004 – Tanska (C(2004)3632 lopullinen) 55 kohdan;
            
         
               2.
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Riitautettu päätös koskee valtion omistaman julkisen palvelun televisioyhtiö TV2/DANMARK A/S:n pääomankorotussuunnitelmaa. Pääomankorotusta, joka koostuu pääomatuesta Tanskan valtiolta ja velan muuttamisesta omaksi pääomaksi, pidettiin tarpeellisena komission 19.5.2004 tekemän sellaisen päätöksen (1) seurauksena, jolla komissio velvoitti Tanskan perimään TV2/DANMARK A/S:ltä takaisin laittomasti myönnetyn valtiontuen, mikä olisi aiheuttanut yhtiön joutumisen konkurssiin.
   Riitautetusta päätöksestä ilmenee, ettei komissio voinut sulkea pois mahdollisuutta siitä, että TV2:n suunniteltuun pääomankorotukseen sisältyy EY 87 artiklan 1 kohdassa tarkoitettuja valtiontukielementtejä. Riitautetun päätöksen 55 kohdassa komissio kuitenkin totesi, että TV2:n pääomankorotukseen mahdollisesti sisältyvä valtiontuki oli EY 86 artiklan 2 kohdan mukaisesti yhteismarkkinoille soveltuva.
   Kantaja esittää kanteensa tueksi, että komissio on tehnyt oikeudellisen virheen, koska se ei ole todennut, että pääomankorotussuunnitelma on EY 87 artiklan 1 kohdan vastainen. Tätä väitettä tukevat mm.
   
               —
            
            
               se, että syy siihen, että TV2/DANMARK A/S:n pääomankorotusta haetaan, on sääntöjenvastaisen valtiontuen takaisin maksamista koskeva vaatimus, minkä vuoksi uuden tuen (pääomankorotuksen) hyväksyminen merkitsisi sitä, että EY 87 artiklan 1 kohta ja komission 19.5.2004 tehty päätös menettäisivät itsenäisen merkityksensä,
            
         
               —
            
            
               se, että pääomankorotusta, jolla oma pääoma korotetaan optimaaliseen pääomarakenteeseen, ei voida pitää markkinataloussijoittajaperiaatteen mukaisena,
            
         
               —
            
            
               se, että TV2/DANMARK tuotti vuonna 2003 voittoa ilman valtiontukea, mikä osoittaa, että itse yhtiö on asemassa, jossa se voi rakentaa halutun oman pääoman ja
            
         
               —
            
            
               se, että optimaalista pääomarakennetta ei tarvita siihen, että TV2/DANMARK A/S voi hoitaa julkisen palvelun velvoitteensa.
            
         Kantaja esittää lisäksi, että komissio on tehnyt oikeudellisen virheen todetessaan, että pääomankorotukseen mahdollisesti liittyvä valtiontukielementti on EY 86 artiklan 2 kohdan mukaisesti yhteismarkkinoille soveltuva. Tätä väitettä tukee mm.
   
               —
            
            
               se, että EY 86 artiklan 2 kohdan soveltamisala rajoittuu yleisiin taloudellisiin tarkoituksiin liittyvien palvelujen (julkisen palvelun) nettolisäkustannusten korvaamiseen, minkä vuoksi määräys ei koske valtion sijoituksia yrityksissä, jotka tarjoavat näitä palveluja,
            
         
               —
            
            
               se, että Tanskan valtion sijoitus TV2/DANMARK A/S:iin (pääomankorotus) ei ole korvaus ostetuista julkisista palveluista ja näin ollen ei ole korvaus julkisen palvelun velvoitteista aiheutuvista nettolisäkustannuksista,
            
         
               —
            
            
               se, että TV2/DANMARK A/S:llä ei vaikuta olevan julkisen palvelun velvoitteisiin liittyviä nettolisäkustannuksia,
            
         
               —
            
            
               se, että komissio ei selvitä julkisen palvelun käsitettä, ja se näin ollen hyväksyy tästä käsitteestä erittäin laajan määrittelyn, jonka mukaan koko TV2/DANMARK A/S:n ohjelmisto on julkista palvelua, mistä seuraa, että EY 86 artiklan 2 kohdan suhteellisuusperustetta koskeva arviointi jää tosiasiallisesti sisällyksettömäksi ja
            
         
               —
            
            
               se, että EY 86 artiklan 2 kohdan perusteella ei voida hyväksyä valtiontukea siinä tarkoituksessa, että valtionyhtiöt tehdään houkutteleviksi myyntiä varten.
            
         Lisäksi esitetään, että komission oli rajoituttava arvioimaan suunniteltu pääomankorotus EY 87 artiklan 2 kohdan ja EY 87 artiklan 3 kohdan, joista erityisesti EY 87 artiklan 3 kohdan c alakohdan, ja valtiontuesta vaikeuksissa olevien yritysten pelastamiseksi ja rakenneuudistukseksi annettujen yhteisön suuntaviivojen (2) mukaan ja että suunniteltu pääomankorotus ei täytä näiden määräysten mukaisia edellytyksiä.
   
      (1)  Komission Tanskan TV2/DANMARKIN hyväksi toteuttamia järjestelyjä koskevassa asiassa C 2/2003 (ex NN 22/2002) 19.5.2004 tekemä päätös C(2004) 1814 lopullinen.
   
      (2)  Komission tiedonanto, EUVL C 244, 1.11.2004, s. 2.